turjo4nis/wikipedia-bn-dump-20250701 huggingface dataset:
আনোয়ার চৌধুরী

আনোয়ার চৌধুরী (জন্ম ১৫ জুন ১৯৫৯) একজন বাংলাদেশি বংশোদ্ভুত ব্রিটিশ কূটনীতিবিদ। তিনিই প্রথম কোন বাংলাদেশী যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন।

প্রাথমিক জীবন 
তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তার বাবা মায়ের সঙ্গে লন্ডনে পাড়ি জমান।

শিক্ষা 
আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিংয়ে। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন।

কর্ম জীবন 
তার কর্ম জীবন শুরু হয় প্রতিরক্ষা মন্ত্রণালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন।

বোমা হামলা 
২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়।

ব্যক্তিগত জীবন 
আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত।

তথ্যসূত্র

বহিঃসংযোগ 
 

১৯৫৯-এ জন্ম
জীবিত ব্যক্তি
বাংলাদেশে ব্রিটিশ হাই কমিশনার
সুনামগঞ্জ জেলার ব্যক্তি
যুক্তরাজ্যের নাগরিকীকৃত নাগরিক
বাংলাদেশী মুসলিম
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ বাংলাদেশী
ডারহাম বিশ্ববিদ্যালয়ের প্রাক্তন শিক্ষার্থী
সলফোর্ড বিশ্ববিদ্যালয়ের প্রাক্তন শিক্ষার্থী
হাওয়াই লিলি

হাওয়াই লিলি বা সোনাকাপী লতা (), (বৈজ্ঞানিক নাম: Solandra maxima) হচ্ছে মেক্সিকো ও মধ্য আমেরিকার স্থানীয় বিশাল এক লতার প্রজাতি। এটির অনেক বড় হলুদ ফুল এবং উজ্জ্বল পাতা আছে।

চিত্রশালা

তথ্যসূত্র 

USDA GRIN plant database: Solandra maxima

লতা
সোলানাসি
মেক্সিকোর লতা
মধ্য আমেরিকার উদ্ভিদ
মধ্য আমেরিকার বাগান উদ্ভিদ
উত্তর আমেরিকার বাগান উদ্ভিদ
মেক্সিকোর উদ্ভিদ
কুলেখাড়া

কুলেখাড়া বা গোকুলকাঁটা হিন্দি নাম তালমাখনা   (), (সংস্কৃত: कोकिलाक्ष), (বৈজ্ঞানিক নাম: Hygrophila auriculata) হচ্ছে আকান্থুস পরিবারের একটি উদ্ভিদ।

বিস্ত‌ৃতি
কুলেখাড়া ইন্দো-চীন, মায়ানমার,বাংলাদেশ, ভারত, নেপাল, শ্রীলঙ্কা, পাকিস্তান এবং গ্রীষ্মমণ্ডলীয় আফ্রিকা। বাংলাদেশে এই প্রজাতি সারা দেশে ব্যাপকভাবে বিস্ত‌ৃত।

ব্যবহার
আয়ুর্বেদে এর বীজ, শিকড় এবং পঞ্চাঙ্গ (পঞ্চা অর্থাৎ পাঁচ এবং অঙ্গ অর্থাৎ অংশ), অর্থাৎ মূল, ফুল, কাণ্ড, ফল এবং পাতা একসাথে পুড়িয়ে ওষুধ হিসাবে ব্যবহৃত হয়। কুলেখাড়ার পাতা শিকড় ও বীজ রাসায়নিক উপাদানে ভরপুর। এতে আছে অ্যালকালয়েড্‌স, ফাইটোস্টেরোল ও সুগন্ধি তৈল পদার্থ। এছাড়া রয়েছে উৎসেচক ডাইয়াসটেজ ও লিপেজ।

তথ্যসূত্র

বহিঃসংযোগ

হাইগ্রোফিলা
ঔষধি উদ্ভিদ
আফ্রিকার উদ্ভিদ
শ্লেষ্মা

শ্লেষ্মা এক ধরনের পিচ্ছিল নিঃসরণ যা স্তন্যপায়ী প্রাণীদের শ্বাসতন্ত্র, পৌষ্টিক তন্ত্র ইত্যাদি হতে নিঃসরিত হয়। একে ইংরেজি পরিভাষায় মিউকাস () বলে। শ্লেষ্মা বিশেষ ধরনের ক্ষরণকারী গ্রন্থি থেকে নিঃসরিত হয়। সাধারণত শ্লেষ্মা বা মিউকাস গ্লাইকোপ্রোটিন এবং জল দিয়ে তৈরি।

কাজ ও গুরুত্ব
শ্লেষ্মা শ্বাসনালি, ফুসফুস ইত্যাদিকে ভাল রাখে। নাক ও শ্বাসনালির গ্রন্থি দিনে দুই কোয়ার্ট শ্লেষ্মা বা মিউকাস তৈরি করে যা একটা পাতলা স্তর হয়ে নাক ও শ্বাসনালিকে শুকিয়ে যাওয়া থেকে রক্ষা করে। শ্লেষ্মা ফুসফুসকে ময়লা ধূলিকণা, জীবাণু, ধোঁয়া, ভাইরাস ও অন্যান্য বাহ্যিক বস্তু ঢোকা থেকে রক্ষা করে। ঠাণ্ডা বা জীবাণুর আক্রমণে শ্লেষ্মা বা মিউকাস নিঃসরণ বেড়ে যায়। সর্দি হলে ঠান্ডায় শ্লেষ্মা বা মিউকাস নিঃসরণ। কোন কোন কাশিতে শ্লেষ্মা বের হয়। আবার কোন কোন কাশিতে শ্লেষ্মা বের হয়না। সুতরাং কাশি সাধারণত দুই প্রকার। সহজে আমরা বলতে পারি- শুকনো কাশি এবং ভেজা কাশি।

যারা ধূমপান করে, তাদের শ্লেষ্মা শক্ত হয়ে যায় এবং এতে করে এর স্বাভাবিক প্রবাহে বিঘ্ন ঘটে।

শ্বসনতন্ত্র
 
মানবদেহের শ্বাসতন্ত্রে, শ্লেষ্মা বাতাসে ভাসমান তরল ছাড়াও এপিথেলিয়াল আস্তরণ তরল হিসেবেও পরিচিত যার বেশিরভাগ পথই শ্বাসনালিতে।

তথ্যসূত্র

রেচন
দৈহিক তরল
রোগের নিদর্শন ও লক্ষণ-উপসর্গ: শ্বসনতন্ত্র
বহিঃক্ষরাতন্ত্র
প্রিস্টন মমসেন

প্রিস্টন লুক মমসেন (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত প্রিস্টন মমসেন ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন।

প্রারম্ভিক জীবন 
কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন। ফলশ্রুতিতে কেন্টের দ্বিতীয় একাদশে খেলার সুযোগ পান মমসেন।

খেলোয়াড়ী জীবন 
১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন।

২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে।

পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন।

ক্রিকেট বিশ্বকাপ 
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়।

তথ্যসূত্র 

স্কটল্যান্ডীয় ক্রিকেটার
১৯৮৭-এ জন্ম
জীবিত ব্যক্তি
স্কটল্যান্ড জাতীয় ক্রিকেট দলের অধিনায়ক
দক্ষিণ আফ্রিকান ক্রিকেটার
স্কটল্যান্ডের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
স্কটল্যান্ডের টুয়েন্টি২০ আন্তর্জাতিক ক্রিকেটার
লিচেস্টারশায়ারের ক্রিকেটার
ডারবান থেকে আগত ক্রিকেটার
স্পেনীয় চড়ুই

স্পেনীয় চড়ুই বা উইলো চড়ুই (প্যাসার হিস্প্যানিয়োলেন্সিস) হল একধরনের প্যাসারিফর্মিস পাখি যা চড়ুই পরিবার প্যাসেরিডের অন্তর্ভুক্ত। এদেরকে প্রধানত পাওয়া যায় ভূমধ্য বেসিনে এবং দক্ষিণপশ্চিম এবং মধ্য এশিয়াতে। এদের পাতি চড়ুইয়ের সাথে বেশ সাদৃশ্য আছে, এবং এই দুই প্রজাতি তাদের "জৈবিক মিক্স-আপে" বেশ ঘনিষ্ঠ মেলামেশা দেখায়, যা এই প্রজাতিগুলোর শ্রেণিবিন্যাস জটিল করে দেয়।

বর্ণনা 

স্পেনীয় চড়ুই হলো বড়ো আকারের চড়ুই, দৈর্ঘ্যে ১৫-১৬ সেমি (৫.৯-৬.৩ ইঞ্চি), এবং এদের ওজন ২২-৩৬ গ্রাম (০.৮–১.৩ oz)। এগুলো অল্প বড়ো এবং ভারি পাতি চড়ুইয়ের থেকে, এবং এদের হাল্কা লম্বা এবং সূচালো ঠোঁট হয়। পুরুষগুলো একদম পাতি চড়ুইয়ের মতোন দেখতে এবং এদের পালকের গঠন এবং আকারও একইরকম হয়, কিন্তু এদের পার্থক্য বোঝা যায় নিচের দিকের অংশের রঙ দেখলে। স্পেনীয় চড়ুইদের ক্ষেত্রে এর রঙ অনেকটা গাঢ় এবং কালো স্ট্রাইপ থাকে, এদের রঙ বাদামী হয় ধূসরের তুলনায়, এবং ধূসর গালের বদলে সাদা রঙের গাল হয়। The female is effectively inseparable from house sparrow in its plumage, which is grey-brown overall but more boldly marked. The female has light streaking on its sides, a pale cream supercilium, and broad cream streaks on its back.

তথ্যসূত্র

বহিঃসংযোগ 

 Media related to the Spanish sparrow  ইন্টারনেট পাখি কালেকশনে
 Spanish sparrow আরকাইভে-এ
 Metzmacher, M.(1985) / Stratégies adaptatives des oiseaux granivores dans une zone semi-aride. Le cas des moineaux domestiques Passer domesticus L. et des moineaux espagnols Passer hispaniolensis TEMM.
 Metzmacher M. (1986 c). Organisation spatio-temporelle de la reproduction chez le Moineau espagnol Passer hispaniolensis en zone semi-aride. L'Oiseau et la Revue Française d'Ornithologie, 56 : 229-262.

প্যাসার
মধ্য এশিয়ার পাখি
আজেরবাইজানের পাখি
পাকিস্তানের পাখি
ইউরোপের পাখি
তুরস্কের পাখি
এশিয়ার পাখি
আফ্রিকার পাখি
পশ্চিম সাহারার পাখি
চড়ুইপাখি
১৮২০-এ বর্ণিত পাখি
প্রিয়া সিনেমা (কলকাতা)

প্রিয়া সিনেমা হল একটি ইউনিপ্লেক্স সিনেমা হল। এটি কলকাতার দেশপ্রিয় পার্কের রাসবিহারী এভিনিউতে অবস্থিত। সিনেমা হলটি ব্যবস্থাপনা পরিচালক অরিজিৎ দত্তের নেতৃত্বে প্রিয়া এন্টারটেইনমেন্টস প্রাইভেট লিমিটেড দ্বারা পরিচালিত হয়। এই সিনেমা হলটি পূর্ব ভারতের অন্যতম এক সিনেমা হল যেখানে ডলবি অ্যাটমোস (সাউন্ড সিস্টেম), জেনন ক্রিস্টি প্রজেক্টর, রিকলাইনার আসন, কুবিই ডিজিটাল প্রজেকশন সিস্টেম, হার্কনেস স্ক্রিন এবং ২কে প্রোজেকশন সিস্টেমের মতো বৈশিষ্ট্য রয়েছে।

চলচ্চিত্র নির্মাণ 
৬০-এর দশকে এই প্রিয়া এন্টারটেইনমেন্টের যাত্রা শুরু হয়। তখন এটি নির্মিত উল্লেখযোগ্য চলচ্চিত্রের মধ্যে ছিল সত্যজিৎ রায় দ্বারা পরিচালিত গুপী গাইন বাঘা বাইন, অরণ্যের দিনরাত্রি, প্রতিদ্বন্দ্বী, তপন সিংহ-এর পরিচালিত হাটে বাজারে এবং অরুন্ধতী দেবীর প্রথম পরিচালিত চলচ্চিত্র ছুট্টি। এছাড়াও এটি বনজ্যোৎস্না, সরস্বতীর প্রতিজ্ঞা এবং কালোছায়ার মত আরও বিভিন্ন চলচ্চিত্র নির্মাণ করেছিল।

এছাড়াও দেখুন 
 নন্দন

তথ্যসূত্র

বহিঃসংযোগ 
 

কলকাতার দর্শনীয় স্থান
কলকাতার প্রেক্ষাগৃহ
বক্রেশ্বর নদ

বক্রেশ্বর নদ হল ময়ুরাক্ষী নদীর একটি উপনদী। এটা প্রধানত বিহার এর সাঁওতাল পরগণা জেলার মধ্য দিয়ে প্রবাহিত। এটা তারপরে বীরভূম জেলা-র কোপাই নদীতে এসে মেশে। এই সমন্বিত নদীটি মুর্শিদাবাদ জেলাতে ময়ুরাক্ষী নদীতে মেশে।

জলসেচ
বক্রেশ্বরের খাল সেচের কাজে ব্যবহৃত হয়।

তথ্যসূত্র

পশ্চিমবঙ্গের নদী
ঝাড়খণ্ডের নদী
এস আই টুটুল

এস আই টুটুল একজন বাংলাদেশী গায়ক, সুরকার, গীতিকার ও অভিনয়শিল্পী। তিনি ধ্রুবতারা ব্যান্ড এ লিড গিটারিস্ট হিসেবে কাজ করেন। তিনি আইয়ুব বাচ্চুর সাথে দীর্ঘদিন কাজ করেছেন। মূলত আইয়ুব বাচ্চু তার বড় ভাইয়ের বন্ধু ছিলেন। তিনি চট্টগ্রাম বিশ্ববিদ্যালয়-এর বাংলা ভাষা ও সাহিত্য বিভাগ থেকে স্নাতক এবং স্নাতকোত্তর সম্পন্ন করেন।

সঙ্গীত কর্মজীবন 
শৈশব থেকেই টুটুল নিজেকে সঙ্গীতে নিয়োজিত রেখেছেন এবং সঙ্গীতকে পেশা হিসেবে গ্রহণ করেছেন। যদিও তিনি পিয়ানোর উপর প্রশিক্ষণ নিয়েছেন তবুও তিনি বিভিন্ন ধরনের বাদ্যযন্ত্র বাজাতে পারেন। টুটুল নিজেই একজন শব্দ প্রকৌশলী। টুটুল মূলত এল আর বি ব্যান্ড এর একজন সদস্য ছিলেন। পরবর্তীতে তিনি ফেস টু ফেস নামে একটি ব্যান্ড দল গঠন করেন যা ২০০৫ সালে ধ্রুবতারা ব্যান্ড নামে আত্মপ্রকাশ করে।

সম্মাননা 
দারুচিনি দ্বীপ নামক চলচ্চিত্রে সঙ্গীত পরিচালনার জন্য তিনি ২০০৭ সালে বাংলাদেশ জাতীয় চলচ্চিত্র সেরা সঙ্গীত পরিচালকের এবং ২০১০ সালে সেরা প্লেব্যাক সঙ্গীত শিল্পীর পুরস্কারে ভূষিত হন (ভালবাসলেই ঘর বাধা যায় না) চলচ্চিত্রে।
২০১৫ সালে আবারও দুইটি জাতীয় চলচ্চিত্র পুরস্কারে ভূষিত হন (বাপ জানের বায়োস্কোপ) চলচ্চিত্রে সেরা প্লেব্যাক সংগীত শিল্পী ও সেরা সুরকার হিসাবে তিনি ভারতের চেন্নাইয়ের আন্তর্জাতিক চলচ্চিত্র উৎসবে নিরন্তর চলচ্চিত্রের জন্য সঙ্গীত পরিচালক হিসেবে ২০০৬ সালে আন্তর্জাতিক পুরস্কার লাভ করেন।

ব্যক্তিগত জীবন 
১৯৯৯ সালে টুটুল বাংলাদেশী অভিনেত্রী এবং মডেল তানিয়া আহমেদ এর সাধে বিবাহ বন্ধনে আবদ্ধ হন। পরবর্তীতে তাকে ডিভোর্স দেন এবং আমেরিকা প্রবাসী উপস্থাপিকা শারমিনা সিরাজ সোনিয়াকে বিয়ে করেন।

গানের তালিকা 
 অকারণ
 শূন্য মহা শূন্য
 ভালবাসা মানে
 যাসনে
 রাতে নাইরে ঘুম
 শূণ্য
 নিরবধি
 ইচ্ছে ঘুড়ি
 মন
 নিশিথে
 হৃদয়ের লেনাদেনা
 কেউ প্রেম করে
 হও যদি তুমি নীল আকাশ
 শেষ চিঠি
 আমার মাঝে নেই (সুর ও সঙ্গীত)
 আমার পাগলা ঘোড়া রে (সুর ও সঙ্গীত)
 ঘুম না
 আধুনিক শহর

তথ্যসূত্র

বহিঃসংযোগ 
 অফিসিয়াল ওয়েবসাইট

জীবিত ব্যক্তি
২০শ শতাব্দীর বাংলাদেশী গায়ক
২১শ শতাব্দীর বাংলাদেশী গায়ক
কুষ্টিয়ার ব্যক্তি
বাংলাদেশী সঙ্গীত পরিচালক
বাংলাদেশী সুরকার
বাংলাদেশী গীতিকার
বাংলাদেশী গায়ক
বাংলা ভাষার সঙ্গীতশিল্পী
শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
চট্টগ্রাম বিশ্ববিদ্যালয়ের প্রাক্তন শিক্ষার্থী
কুষ্টিয়া জিলা স্কুলের প্রাক্তন শিক্ষার্থী
বাংলাদেশী পুরুষ সঙ্গীতজ্ঞ
বাংলাদেশী গিটারবাদক
সুরেন্দ্র কুমার সিনহা

বিচারপতি সুরেন্দ্র কুমার সিনহা (জন্ম: ১ ফেব্রুয়ারি ১৯৫১) বাংলাদেশের একজন প্রখ্যাত আইনবিদ এবং ২১-তম প্রধান বিচারপতি। রাজনৈতিক বিতর্কে জড়িয়ে পড়ে গত ২০১৭ সালের ১০ নভেম্বর তারিখে বিদেশে ছুটিতে থাকা অবস্থায় তিনি পদত্যাগ করেন।

জন্ম ও শিক্ষাজীবন 
সুরেন্দ্র কুমার সিনহার জন্ম ১৯৫১ সালের ১ ফেব্রুয়ারি মৌলভীবাজার জেলার কমলগঞ্জ উপজেলার তিলকপুর গ্রামে। তার বাবার নাম ললিত মোহন সিনহা এবং মায়ের নাম ধনবতী সিনহা। তিনি চট্টগ্রাম বিশ্ববিদ্যালয়ের অর্থনীতি বিভাগ থেকে স্নাতক (সম্মান) ডিগ্রি সম্পন্ন করার  চট্টগ্রাম বিশ্ববিদ্যালয়ের অধীনে এলএলবি ডিগ্রি অর্জন করেন।

কর্মজীবন 
তিনি ১৯৭৪ সালে সিলেট বারে আইনজীবী হিসেবে তালিকাভুক্ত হন। ১৯৭৮ সালে হাইকোর্টে এবং ১৯৯০ সালে আপিল বিভাগে আইনজীবী হিসেবে তালিকাভুক্ত হন। ১৯৯৯ সালের ২৪ অক্টোবর তিনি হাইকোর্টে বিচারক হিসেবে নিয়োগ পান ২০০৯ সালের ১৬ জুলাই আপিল বিভাগের বিচারপতি হন। বাংলাদেশের সংবিধানের ত্রয়োদশ সংশোধনীর মাধ্যমে আনা তত্ত্বাবধায়ক সরকার ব্যবস্থা আপিল বিভাগের যে বেঞ্চ বাতিল করেছিল, এস কে সিনহা ছিলেন তার অন্যতম সদস্য। এছাড়া ২০১১ সালে বঙ্গবন্ধু হত্যা মামলার চূড়ান্ত রায় দেওয়া বেঞ্চেও সদস্য হিসাবে ছিলেন তিনি। তার সময়ে সর্বপ্রথম পাইলট প্রকল্পের অধীনে বাংলাদেশের প্রতিটি আদালত ডিজিটালকরণের উদ্যোগ নেওয়া হয়।

প্রকাশনা 
২০১৮ সালে সিনহা তাঁর আত্মজৈবনিক বই 'আ ব্রোকেন ড্রিম: রুল অফ ল, হিউম্যান রাইটস অ্যান্ড ডেমোক্রেসি' (একটি ভাঙা স্বপ্ন: আইনের শাসন, মানবাধিকার এবং গণতন্ত্র) প্রকাশ করেন। এর প্রকাশক হল ক্রিয়েটস্পেস পাবলিশিং।

তথ্যসূত্র 

জীবিত ব্যক্তি
১৯৫১-এ জন্ম
বাংলাদেশী হিন্দু
বাংলাদেশী বিচারক
বাংলাদেশের প্রধান বিচারপতি
মৌলভীবাজার জেলার ব্যক্তি
চট্টগ্রাম বিশ্ববিদ্যালয়ের প্রাক্তন শিক্ষার্থী
বাংলাদেশের সুপ্রীম কোর্টের বিচারপতি
২০শ শতাব্দীর বাংলাদেশী আইনজীবী
২১শ শতাব্দীর বাংলাদেশী বিচারক
পটাসিয়াম আইসোটোপসমূহ

পটাশিয়ামের ২৫ টি আইসোটপ রয়েছে ( ৩২K থেকে ৫৬K)। তিন ধরনের  আইসোটপ : স্থিতিশীল ৩৯K (৯৩.৩%)এবং ৪১K (৬.৭%), এবং দীর্ঘায়ু রেডিও আইসোটপ ৪০K ০.০১২%।
আদর্শ পারমাণবিক ভর হচ্ছে ৩৯.০৯৮৩ (১) ।

তালিকা

দ্রষ্টব্য
 # চিহ্নিত মানগুলো পরীক্ষামূলক তথ্য থেকে প্রাপ্ত নয়।
 অনিশ্চয়তা সংশ্লিষ্ট শেষ সংখ্যার পরে বন্ধনীর মধ্যে সংক্ষিপ্ত আকারে দেওয়া হয়েছে। অনিশ্চয়তা মান একটি আদর্শ বিচ্যুতিকে  বোঝায়।

আরও দেখুন 
 মৌলিক পদার্থ
 পটাশিয়াম
 আইসোটোপ

তথ্যসূত্র

বহিঃসংযোগ 
 সকল আইসোটোপের পারমাণবিক ভর
 বর্তমান আইসোটোপ বিষয়ক গবেষণা এবং তথ্য
 তেজস্ক্রিও আইসোটোপসমূহ 
 নিউক্লাইড, আইসোটোপ এবং পর্যায় সারণীর ইন্টারঅ্যাকটিভ চার্ট
  The LIVEChart of Nuclides - IAEA with isotope data, in Java  or HTML

পারমাণবিক পদার্থবিজ্ঞান
সমস্থানিক
পটাশিয়াম
পদার্থ অনুযায়ী আইসোটোপের তালিকা
অ্যালাসডেয়ার ইভান্স

অ্যালাসডেয়ার ক্যাম্পবেল ইভান্স (জন্ম: ১২ জানুয়ারি, ১৯৮৯) ইংল্যান্ডের কেন্টের টানব্রিজ ওয়েলস এলাকায় জন্মগ্রহণকারী স্কটিশ ক্রিকেটার। ডানহাতি ব্যাটসম্যান অ্যালাসডেয়ার ইভান্স স্কটল্যান্ড ক্রিকেট দলে খেলছেন। এছাড়াও তিনি ডানহাতে মিডিয়াম-ফাস্ট বোলিংয়েও পারদর্শী।

খেলোয়াড়ী জীবন 
লাফবোরা বিশ্ববিদ্যালয়ে স্নাতক শ্রেণীতে অধ্যয়নকালীন লাফবোরা ইউসিসিই দলের পক্ষে ২০০৯ সালে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষিক্ত হন। একই সালে কেন্টের বিপক্ষেও তিনি খেলেছিলেন। ঐ মৌসুমেই স্কটল্যান্ড দলের সদস্যরূপে অন্তর্ভুক্ত হন ও কানাডার বিপক্ষে দুই খেলায় অংশ নেন। সুনীল ধনিরামের উইকেট লাভ করেন তিনি।

পরবর্তীতে আগস্ট, ২০০৯ সালে আইসিসি আন্তঃমহাদেশীয় কাপে আয়ারল্যান্ডের বিপক্ষে প্রথম-শ্রেণীর ক্রিকেটে অভিষিক্ত হন। ২০১০ সালে লিস্ট এ ক্রিকেটে ভারত এ-দলের বিরুদ্ধে খেলেন। কিন্তু ১৫২ রানের ব্যবধানে তার দল পরাজিত হয়। এছাড়াও, ২০১১-১৩ আইসিসি আন্তঃমহাদেশীয় কাপে নেদারল্যান্ডসের বিপক্ষে খেলেন তিনি।

ক্রিকেট বিশ্বকাপ 
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে মজিদ হককে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।

তথ্যসূত্র

বহিঃসংযোগ 
 Alasdair Evans at ESPNcricinfo
 Alasdair Evans at CricketArchive

স্কটল্যান্ডীয় ক্রিকেটার
১৯৮৯-এ জন্ম
জীবিত ব্যক্তি
স্কটল্যান্ডের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
লাফবোরা বিশ্ববিদ্যালয়ের ক্রিকেটার
ডার্বিশায়ারের ক্রিকেটার
লাফবোরা বিশ্ববিদ্যালয়ের প্রাক্তন শিক্ষার্থী
স্কটল্যান্ডের টুয়েন্টি২০ আন্তর্জাতিক ক্রিকেটার
মেরিলেবোন ক্রিকেট ক্লাবের ক্রিকেটার
জোশ ডেভি

জশুয়া হেনরি ডেভি (জন্ম: ৩ আগস্ট, ১৯৯০) অ্যাবরদিনে জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য জোশ ডেভি ডানহাতে ব্যাটিংয়ে পারদর্শী। এছাড়াও তিনি মিডিয়াম পেস বোলিং করে থাকেন। বর্তমানে তিনি সমারসেট ক্রিকেট ক্লাবে প্রতিনিধিত্ব করছেন।

প্রারম্ভিক জীবন 
এপ্রিল, ২০১০ সালে ডেভি মিডলসেক্স দলের পক্ষে কাউন্টি ক্রিকেটে অভিষিক্ত হন। ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে তিনি প্রথম অংশগ্রহণ করেন। একমাস পর অক্সফোর্ড ইউনিভার্সিটি ক্রিকেট ক্লাবের বিপক্ষে প্রথম-শ্রেণীর ক্রিকেটে প্রথমবারের মতো অংশ নেন। প্রথম ইনিংসে তিনি স্যাম রবসনের সাথে উদ্বোধনী জুটি গড়ে ১৯২ রান সংগ্রহ করেন। এছাড়াও খেলার উভয় ইনিংসেই জোড়া শতক করেন।

আন্তর্জাতিক ক্রিকেট 
১৫ জুন, ২০১০ তারিখে নেদারল্যান্ডসের বিপক্ষে তিনি প্রথমবারের মতো একদিনের আন্তর্জাতিকে অভিষিক্ত হন। ব্যাটিং উদ্বোধনে নেমে ২৪ রান করাসহ সাত ওভারে ২৭ রানে ১ উইকেট শিকার করেন। নিজস্ব চতুর্থ ওডিআইয়ে আফগানিস্তানের বিপক্ষে ৭.২ ওভারে ৯ রানে ৫ উইকেট পান যা একদিনের আন্তর্জাতিকে যে-কোন স্কটিশ বোলারের সেরা বোলিং নৈপুণ্য।

৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ ডেভি-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার কৃতিত্বপূর্ণ বোলিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৬৮ রান খরচায় ৪ উইকেট দখল করেন।

তথ্যসূত্র

বহিঃসংযোগ 
Cricinfo Profile
CricketArchive Profile

স্কটল্যান্ডীয় ক্রিকেটার
১৯৯০-এ জন্ম
জীবিত ব্যক্তি
স্কটল্যান্ডের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
স্কটল্যান্ডের টুয়েন্টি২০ আন্তর্জাতিক ক্রিকেটার
মিডলসেক্সের ক্রিকেটার
সাফোকের ক্রিকেটার
হ্যাম্পশায়ারের ক্রিকেটার
সমারসেটের ক্রিকেটার
লিচেস্টারশায়ারের ক্রিকেটার
ওয়ালি উদ্দিন

ওয়ালি তাসার উদ্দিন (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।

প্রাথমিক জীবন 
ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।

ব্যবসা 
স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে।

সম্মাননা 
১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে।  তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।

ব্যক্তিগত জীবন 
ওয়ালি উদ্দিন বিবাহিত জীবনে পাঁচ সন্তানের জনক।

তথ্যসূত্র 

১৯৫২-এ জন্ম
সমাজসেবক
জীবিত ব্যক্তি
যুক্তরাজ্যের নাগরিকীকৃত নাগরিক
ব্রিটিশ মুসলিম
ব্রিটিশ বাংলাদেশী
বাংলাদেশী ব্যবসায়ী
মৌলভীবাজার জেলার ব্যক্তি
অর্ডার অব দ্য ব্রিটিশ এম্পায়ার পদক বিজয়ী
বৃন্দা (ফন্ট)

বৃন্দা বাংলা লিপির জন্য একটি ওপেনটাইপ ফন্ট। এটি উইন্ডোজ এক্সপি এবং উইন্ডোজের পরবর্তী সংস্করণে ইন্ডিক পাঠ্যের জন্য মাইক্রোসফট উইন্ডোজের ঐচ্ছিক সমর্থনের অংশ হিসাবে অন্তর্ভুক্ত করা হয়। এটি উইন্ডোজ অপারেটিং সিস্টেমে বাংলা, অসমীয়া এবং মৈতৈসহ বাংলা লিপিতে রচিত সমস্ত ভাষার জন্য একটি ডিফল্ট ফন্ট। এটি মাইক্রোসফট কর্পোরেশন দ্বারা উন্নয়নকৃত এবং রক্ষণাবেক্ষণকৃত। এর উইনিকোড পরিসর হল মৌলিক লাতিন, লাতিন-১ সম্পূরক এবং বাংলা।

তথ্যসূত্র

মাইক্রোসফট টাইপফেস
মাইক্রোসফট এক্সপি টাইপফেস
দাশ্‌তে কাভির

দাশ্‌তে কাভির (ফার্সি دشت كوير) ইরানের উচ্চভূমির একেবারে মধ্যভাগে অবস্থিত একটি বিশাল মরুপ্রায় ভূমি। মাঝে মাঝেই বড় বড় লবণাক্ত জলাভূমির অস্তিত্ব এই অঞ্চলের অন্যতম বৈশিষ্ট্য। এই কারণে মরুভূমি অপেক্ষা মরুপ্রায়ভূমি নামটির ব্যবহার দাশ্‌তে কাভিরের  পক্ষে বেশি যুক্তিযুক্ত।  এটি লম্বায় প্রায় ৮০০ কিলোমিটার ও চওড়ায় ৩২০ কিলোমিটার। মোট ৭৭,৬০০ বর্গকিলোমিটার জুড়ে বিস্তৃত এই মরুপ্রায় ভূমিটি আয়তনের হিসেবে পৃথিবীতে মরুভূমিগুলির মধ্যে ২৩তম। উত্তরপশ্চিমে উত্তর ইরানের আলবুরজ (উচ্চারান্তরে এলবুরজ) পর্বতমালার পাদদেশ থেকে শুরু হয়ে এই মরুপ্রায় অঞ্চলটি দক্ষিণপূর্বে পূর্ব ইরানের 'লুত মরুভূমি'র সাথে মিশেছে। ইরানের পূর্বতন খোরসন, তেহরান, এস্‌ফাহন, সেম্‌নন, ইয়াজ্দ‌্‌, প্রভৃতি প্রদেশগুলির অংশবিশেষ এই মরুপ্রায় ভূমির অন্তর্গত।

আরও দেখুন
 ইরানের ভূগোল

তথ্যসূত্র

ইরানের মরুভূমি
ইরানীয় মালভূমি
জনশুমারি

কোন দেশের বা কোন নির্দিষ্ট অঞ্চলের মানুষ গণনাকেই মূলত জনশুমারি বলা হয়। পৃথিবীর প্রায় সব দেশেই নিজস্ব জনশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশেও প্রতি দশ (১০) বছর অন্তর অন্তর জনশুমারি করা হয়। পূর্বে একে আদমশুমারী বলা হলে ২০১৩ সালে জাতীয় সংসদে পরিসংখ্যান আইন ২০১৩ পাস হওয়া আইন অনুসারে আদমশুমারিকে ‘জনশুমারি’ নামে অভিহিত করা হয়েছে। ১০ বছরের ধারাবাহিকতায় পরবর্তী জনশুমারি ও গৃহগণনা ২০২১ সালের ২৪ থেকে ৩০ ডিসেম্বর অনুষ্ঠিত হওয়ার কথা ছিল।
বৈশ্বিক মহামারি করোনা ও ট্যাব জটিলতায় প্রকল্পের কার্যক্রম শুরু একাধিকবার পিছিয়েছে। প্রথমে ২০২১ সালের ২ থেকে ৮ জানুয়ারি দেশব্যাপী জনশুমারি হওয়ার কথা ছিল। পরে সেটি প্রায় নয় মাস পিছিয়ে ২৫ থেকে ৩১ অক্টোবর সময় পুনর্নির্ধারণ করা হয়। কিন্তু সে মেয়াদেও জনশুমারি করতে পারেনি বিবিএস। এরপর ২৫ থেকে ৩১ ডিসেম্বর দেশব্যাপী জনশুমারি ও গৃহগণনার পরিকল্পনা হয়। তাই ষষ্ঠ জনশুমারি ১৫ জুন থেকে ২১ জুন ২০২২ খ্রি.

জনশুমারি 
জনশুমারি একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অনুযায়ী নির্দিষ্ট সময়ে জনশুমারি একটি জনগোষ্ঠীর বা দেশের  জনসংখ্যা গণনার সামগ্রিক প্রক্রিয়ায় তথ্য সংগ্রহ, তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম জনশুমারি ১৯৭৪ সালে হয়েছিল। একটি দেশে জনশুমারি সাধারণত দশ বছর পর পর হয়।

বৈশিষ্ট্যসমূহ 
প্রতিটি ব্যক্তির তথ্য গণনা 
একটি চিহ্নিত এলাকায় সামষ্টিক গণনা
একই সঙ্গে সারাদেশে কার্যক্রম পরিচালনা এবং 
 নির্দিষ্ট সময়ের ব্যবধানে অনুষ্ঠান।

তথ্যসূত্র 

জনসংখ্যা
লাতিন শব্দ ও বাক্যাংশ
বাক্সবাদাম

বাক্সবাদাম বা জংলিবাদাম, (), (বৈজ্ঞানিক নাম: Sterculia foetida) হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে। ১৭৫৩ সালে কার্ল লিনিয়াস এই প্রজাতির বিবরণ দেন।

বিবরণ
বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাঁচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাঁচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে  লম্বা ও কালো রঙের ১০ থেকে ১৫টি বীজ পাওয়া যায়।

তথ্যসূত্র

চীনের উদ্ভিদ
ইন্দো-চীনের উদ্ভিদকুল
মালয়েশিয়ার উদ্ভিদ
ঘানার উদ্ভিদকুল
হাওয়াইয়ের উদ্ভিদ
অস্ট্রেলিয়ার উদ্ভিদ
মোজাম্বিকের উদ্ভিদকুল
টোগোর উদ্ভিদকুল
ভারতের উদ্ভিদ
ঘানার উদ্ভিদ
জৈব জ্বালানি
জুম্মন লুসাই

জুম্মন লুসাই বাংলাদেশের একজন বিখ্যাত হকি খেলোয়াড়।

প্রাথমিক জীবন
তিনি সিলেটে জন্মগ্রহণ করেন।

কর্মজীবন
১৯৭৮ সালে বাংলাদেশ পুলিশের হয়ে নিজের খেলোয়াড়ি জীবন শুরু করেন তিনি। বাংলাদেশ হকি জাতীয় দলের হয়ে তিনি প্রায় দশ বছর খেলেন। জুম্মন ১৯৮২ থেকে ১৯৮৯ সাল পর্যন্ত জাতীয় দলের রক্ষণভাগের হয়ে খেলেন। তিনি বাংলাদেশের একমাত্র হকি খেলোয়াড়, যিনি বিশ্ব একাদশের হয়ে খেলার গৌরব অর্জন করেন।

১৯৮৫ সালে এশিয়া কাপে ইরানের বিপক্ষে খেলায় হ্যাট্রিক করেন। ১৯৮২ সালে দিল্লিতে অনুষ্ঠিত ৯ম এশিয়ান গেমসে অংশ নেন জুম্মন। ১৯৮৫ সালে ঢাকায় দ্বিতীয় এশিয়া কাপ, ১৯৮৬ সালে সিউলের ১০ম এশিয়ান গেমস ও ১৯৮৯ সালে দিল্লিতে তৃতীয় এশিয়া কাপে খেলেন তিনি। ১৯৮৯ সালে দিল্লিতে এশিয়া কাপে অংশগ্রহণ করে আন্তর্জাতিক ক্যারিয়ার শেষ করেন তিনি।

এছাড়া তিনি আবাহনীর কোচের দায়িত্বও পালন করছিলেন।

তিনি ঢাকার সর্বোচ্চ লীগে নিয়মিত ফুটবল খেলতে।

পারিবারিক জীবন

সম্মাননা
২০১১ সালে জাতীয় পর্যায়ে ক্রীড়া ক্ষেত্রে অসাধারণ অবদানের জন্য জাতীয় ক্রীড়া পুরস্কারে ভূষিত হন।

মৃত্যু 
আবাহনী ক্লাব প্রাঙ্গণে ১৬ জানুয়ারি মস্তিষ্কের রক্তক্ষরণে আক্রান্ত হন। এরপর তাকে বাংলাদেশ মেডিকেল হাসপাতালে নিয়ে যাওয়া হয়, অবস্থার অবনতি হলে তাকে স্থানান্তর করা হয় বঙ্গবন্ধু শেখ মুজিব মেডিকেল বিশ্ববিদ্যালয়ের নিবিড় পরিচর্যাকেন্দ্রে (আইসিইউ)। কৃত্রিম শ্বাস-প্রশ্বাসের মাধ্যমে বাঁচিয়ে রাখা হয়েছিল তাকে। ১৮ জানুয়ারি ২০১৫ তারিখে সেখানেই মৃত্যুবরণ করেন জুম্মন লুসাই।

তথ্যসূত্র

১৯৫৫-এ জন্ম
২০১৫-এ মৃত্যু
বাংলাদেশী পুরুষ ফিল্ড হকি খেলোয়াড়